So wol dir ſvmerwunne
So wol dir ſvmerwunne·
dc gevogelſang iſt geſvnde·
alſe iſt der linden ir lǒb·
iarlanc trůbent mir ǒch·
miniv wol ſtendē ǒgen·
min trut dv ſolt dih gelǒben
anderre wibe·
wan helt die ſolt dv miden·
do dv mich erſt ſehe·
do duhte ich dich zeware·
ſo rehte mīneklich getan·
des man ich dich lieber man·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse